# เฉิน อ้ายเซิน
เฉิน อ้ายเซิน  (22 ตุลาคม ค.ศ. 1995 —) เป็นนักกีฬากระโดดน้ำชาวจีน เขาเกิดในกว่างโจว มณฑลกวางตุ้ง ประเทศจีน

 ประวัติ 
เฉิน อ้ายเซินเกิดที่กว่างโจว มณฑลกวางตุ้ง เขาเริ่มเล่นยิมนาสติกตอนอายุ 4 ปี และหลังจากนั้นเขาได้เปลี่ยนมาเล่นกีฬากระโดดน้ำตอนอายุ 7 ปีหลังจากมีอาการบาดเจ็บที่มือ โดยเขาได้รับการฝึกสอนจากโค้ชคนแรก คือ ถัน จิ่งยฺหวี่ ใน ค.ศ. 2009 เขาได้รับเหรียญทองจากการแข่งขันประเภทแฟลตฟอร์ม 10 เมตร ชายคู่ในกีฬาภูมิภาคเอเชียตะวันออก 2009 ที่ฮ่องกง โดยจับคู่กับจาง เยี่ยนเฉฺวียน เฉิน อ้ายเซินเริ่มแข่งขันระดับนานาชาติในปี ค.ศ. 2010 เมื่อเขาอายุเพียง 14 ปี เฉิน อ้ายเซินได้เข้าร่วมแข่งขันกระโดดน้ำกรังด์ปรีซ์ และได้รับเหรียญรางวัลหลายประเภทDiving - Fina Diving Grand Prix - 2010 ในปีเดียวกันเขาได้รับรางวัลเหรียญทองจากการแข่งขันกีฬากระโดดน้ำชิงแชมป์แห่งชาติ ในปี ค.ศ. 2011-2012 เขาได้รับรางวัลชนะเลิศในประเภทแฟลตฟอร์ม 10 เมตร ชาย และชายคู่หลายรายการในกระโดดน้ำเวิลด์ซีรีส์ และกระโดดน้ำกรังด์ปรีซ์

ในเดือนกุมภาพันธ์ ค.ศ. 2016 เฉิน อ้ายเซินเข้าแข่งขันกระโดดน้ำเวิลด์คัพ ที่รีโอเดจาเนโร ประเทศบราซิล โดยได้รับรางวัลเหรียญทองในประเภทแพลตฟอร์ม 10 เมตรคู่ชาย และเหรียญเงินในประเภท 10 เมตรชาย ต่อมาในเดือนสิงหาคมของปีเดียวกัน ในโอลิมปิกฤดูร้อน ที่รีโอเดจาเนโร เฉิน อ้ายเซินและหลิน เยฺว่ ได้รับรางวัลเหรียญทองในรอบชิงชนะเลิศประเภทแพลตฟอร์ม 10 เมตรคู่ชาย ด้วยคะแนนรวม 496.98 นอกจากนี้เขายังได้รับรางวัลเหรียญทองในการแข่งขันแพลตฟอร์ม 10 เมตรชาย ด้วยคะแนน 585.30 ทำให้เขาเป็นนักกีฬากระโดดน้ำชาวจีนคนแรกที่ได้รับรางวัลเหรียญทองโอลิมปิกทั้งประเภทเดี่ยวและประเภทคู่ ในช่วงปลายปี ฟีน่าได้เสนอชื่อเขาเป็นนักกระโดดน้ำชายแห่งปี 

ในปี ค.ศ. 2017 เฉิน อ้ายเซินเข้าแข่งขันกระโดดน้ำเวิลด์ซีรีส์ เขาได้รับรางวัลเหรียญทองหลายรายการในแพลตฟอร์ม 10 เมตร และแพลตฟอร์ม 10 เมตรคู่ ในสนามที่กว่างโจว เขาทำได้คะแนนรวม 601.15 ซึ่งทำให้เขาเป็นนักกระโดดน้ำคนที่ 5 ในประวัติศาสตร์ที่เก็บคะแนนได้มากกว่า 600 คะแนนต่อจากหลิน เย่ว ฉิน ไข่ หยาง เจี้ยน และเฉา ยฺเหวียน และในกีฬาทางน้ำชิงแชมป์โลก เฉิน อ้ายเซินได้รับรางวัลเหรียญทองอีกครั้งในประเภทแพลตฟอร์ม 10 เมตรชายคู่ โดยได้จับคู่กับหยาง ห่าว นอกจากนี้เขายังได้รับเหรียญเงินในการแข่งขันแพลตฟอร์ม 10 เมตร ซึ่งผู้ที่ชนะคือทอม เดลีย์ หลังจากนั้นในปี ค.ศ. 2018 เขาและหยาง ห่าวได้รับรางวัลเหรียญทองจากการแข่งขันเอเชียนเกมส์ ที่จาการ์ตา

ในปี ค.ศ. 2019 เฉิน อ้ายเซินได้เข้าร่วมแข่งขันกีฬาทางน้ำชิงแชมป์โลก ที่ควังจู ประเทศเกาหลีใต้ โดยเขาได้จับคู่กับเฉา ยฺเหวียน และทั้งคู่ได้รับรางวัลเหรียญทองประเภทแฟลตฟอร์ม 10 เมตร ชายคู่

 ผลการแข่งขัน 
ปีการแข่งขันรายการพาร์ทเนอร์หมายเหตุ2012กระโดดน้ำกรังด์ปรีซ์รอสทอค10 m platform－576.1010 m syn platformเจิ้ง จื๋อฉฺวิน405.78กระโดดน้ำกรังด์ปรีซ์ฟอร์ตลอเดอร์เดล10 m syn platformหว่อ เหลียง442.29กระโดดน้ำกรังด์ปรีซ์มาดริด10 m platform－536.2010 m syn platformหยาง เจี้ยน428.10กระโดดน้ำกรังด์ปรีซ์มาดริด10 m platform－483.5510 m syn platformหยาง เจี้ยน438.242014กระโดดน้ำเวิลด์ซีรีส์ลอนดอน10 m platform－553.2510 m syn platformหยาง เจี้ยน479.13กระโดดน้ำเวิลด์ซีรีส์มอสโก10 m platform－563.3010 m syn platformหยาง เจี้ยน444.66กระโดดน้ำเวิลด์คัพเซี่ยงไฮ้Teamหฺวัง เสี่ยวฮุ่ย408.60เอเชียนเกมส์10 m syn platformจาง หยานเฉฺวียน462.902015กระโดดน้ำเวิลด์ซีรีส์ปักกิ่ง10 m syn platformหลิน เยฺว่486.7510 m mix platformเหอ จือ330.00กระโดดน้ำเวิลด์ซีรีส์ดูไบ10 m syn platformหลิน เยฺว่484.2310 m mix platformเหอ จือ338.40กระโดดน้ำเวิลด์ซีรีส์คาซัน10 m syn platformหลิน เยฺว่462.78กระโดดน้ำเวิลด์ซีรีส์ลอนดอน10 m syn platformหลิน เยฺว่474.84